proxectonos/corpus_dominio_legal_administrativo_tmp huggingface dataset:
DECRETO 16/1998, do 8 de xaneiro, polo que se acepta a cesión a título gratuíto dun terreo de 4.588 m do predio nomeado Autenín, sito en Forte (Boqueixón), para a construcción dun centro público de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 22/01/1998

O Pleno da Corporación municipal de Boqueixón, reunido en sesión celebrada o día 3 de setembro de 1997 acordou a cesión á Comunidade Autónoma de Galicia, dun terreo de 4.588 m, situado no lugar de Forte, pertencente ó concello de Boqueixón, para a construcción dun centro público de educación secundaria.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para dá-lo destino de uso xeral ou servicio público da súa competencia que fixe ó cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello de Boqueixón acordou a cesión, logo de deliberación do Consello da Xunta de Galicia na súa reunión do día oito de xaneiro de mil novecentos noventa e oito,
DISPOÑO:
Artigo 1º
Acéptase a cesión gratuíta dun terreo de 4.588 m situado no lugar de Forte do Concello de Boqueixón que linda: norte, con pista asfaltada; sur, con terreo municipal; leste, pista asfaltada e oeste, camiño público.
O inmoble descrito atópase inscrito no Rexistro da Propiedade nº 1 de Santiago de Compostela no tomo 1.071, folio 181 do libro 73, predio nº 8.247, a favor do Concello de Boqueixón.
Artigo 2º
O inmoble cedido destinarase á construcción dun centro público de educación secundaria.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á
formalización da cesión no correspondente documento público e a inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, oito de xaneiro de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
98-464
DECRETO 11/1998, do 15 de xaneiro, polo que se nomea delegado provincial da Consellería de Xustiza, Interior e Relacións Laborais en Lugo, a José María Fernández Olea.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 19/01/1998

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do con
selleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día quince de xaneiro mil novecentos noventa e oito,
Nomeo a José María Fernández Olea delegado provincial da Consellería de Xustiza, Interior e Relacións Laborais en Lugo.
Santiago de Compostela, quince de xaneiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
197
DECRETO 10/1998, do 15 de xaneiro, polo que se dispón que cese Manuel Bande Díaz como delegado provincial da Consellería de Xustiza, Interior e Relacións Laborais en Lugo.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 19/01/1998

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día quince de xaneiro de mil novecentos noventa e oito,
DISPOÑO:
Que cese, por petición propia, Manuel Bande Díaz como delegado provincial da Consellería de Xustiza, Interior e Relacións Laborais en Lugo, agradecéndolle os servicios prestados.
Santiago de Compostela, quince de xaneiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
321
CORRECCIÓN de erros.-Orde do 2 de outubro de 1997 pola que se autoriza o cambio de denominación da Escola de Educación Infantil Campolongo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/01/1998

Advertidos erros na devandita orde, publicada no DOG nº 216, do venres 7 de novembro de 1997, cómpre face-la oportuna corrección:
-Na páxina 10.735, 1ª columna, onde di: «Código do centro 36019001», debe dicir: «Código do centro 36014994».
98-262
RESOLUCIÓN do 8 xaneiro de 1998, da Dirección Xeral de Ordenación Educativa e de Formación Profesional, pola que se lle autoriza a impartición dun programa de garantía social durante o curso 1997/1998 ó Colexio Fogar San Roque de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/01/1998

Examinado o expediente que presenta o Colexio Fogar San Roque de Vigo polo que solicita a impartición do programa de garantía social introducción ás máquinas e ferramentas.
Tendo en conta a Orde do 5 de maio de 1997 (DOG do 29 de maio), pola que se regulan os programas de garantía social na Comunidade Autónoma de Galicia, e o informe da Inspección educativa, esta dirección xeral,
RESOLVE:
Autorizarlle, para o curso escolar 1997/1998, ó Colexio Fogar San Roque de Vigo, a impartición do programa de garantía social introducción ás máquinas e ferramentas, da familia profesional de fabricación mecánica.
Contra a presente resolución poderá interpoñer recurso ordinario, perante o conselleiro de Educación e Ordenación Universitaria, no prazo dun mes desde a súa publicación no Diario Oficial de Galicia.
Santiago de Compostela, 8 de xaneiro de 1998.
José Luis Mira Lema
Director xeral de Ordenación Educativa
e de Formación Profesional
98-263
RESOLUCIÓN do 8 xaneiro de 1998, da Dirección Xeral de Ordenación Educativa e de Formación Profesional, pola que se lle autoriza a impartición dun programa de garantía social durante o curso 1997/1998 ó Colexio Público de Educación Permanente de Adultos do Porriño.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/01/1998

Examinado o expediente que presenta o colexio público de educación permanente de adultos do
Porriño ó abeiro da Resolución do 30 de maio de 1997 (DOG do 26 de xuño), da Dirección Xeral de Ordenación Educativa e de Formación Profesional, pola que se regula o desenvolvemento dos programas de garantía social en centros públicos para o curso 1997-1998.
Tendo en conta a Orde do 5 de maio de 1997 (DOG do 29 de maio), pola que se regulan os programas de garantía social na Comunidade Autónoma de Galicia.
Esta dirección xeral,
RESOLVE:
Autorizarlle, para o curso escolar 1997/1998, ó colexio público de educación permanente de adultos do Porriño, a impartición do programa de garantía social introducción á informática da familia profesional informática, na modalidade de formación educativa e profesional.
Santiago de Compostela, 8 de xaneiro de 1998.
José Luis Mira Lema
Director xeral de Ordenación Educativa
e de Formación Profesional
10152
RESOLUCIÓN do 5 de xaneiro de 1998, da Secretaría Xeral da Consellería de Medio Ambiente, pola que se emprazan as partes interesadas no recurso contencioso-administrativo 03/9959/1997, interposto pola Comunidade de Montes Veciñais en Man Común de San Pedro de Cea.
CONSELLERÍA DE MEDIO AMBIENTE — III. OUTRAS DISPOSICIÓNS — 26/02/1998

Na Sala do Contencioso-Administrativo do Tribunal Superior de Xustiza tramítase o recurso 03/9959/1997, interposto pola Comunidade de Montes Veciñais en Man Común de San Pedro de Cea, contra a Resolución do 29-7-1997 pola que se sanciona o recorrente por infracción administrativa tipificada no artigo 411 do Regulamento de montes. O que se notifica para xeral coñecemento de tódalas persoas interesadas no procedemento e emprázanse para que poidan comparecer en autos na sección terceira da antedita sala no prazo de nove días.
Santiago de Compostela, 5 de xaneiro de 1998.
José Luis Aboal García-Tuñón
Secretario xeral da Consellería de Medio Ambiente
ORDE do 20 de xaneiro de 1998 pola que se modifica a do 12 de setembro de 1997, pola que se establece o réxime de funcionamento do Comité Preparatorio da Comisión de Acción Exterior da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 27/02/1998

Os decretos 350 e 351/1997, do 10 de decembro, perfilaron unha nova organización administrativa da Xunta de Galicia, que comprendeu tanto os centros directivos dependentes da súa presidencia como a estructura orgánica dos seus diferentes departamentos. Estas modificacións esixen, xa que logo, unha adecuación do Comité Preparatorio da Comisión de Acción Exterior, ó abeiro do previsto no artigo 3 do Decreto 170/1997, do 3 de xullo. Igualmente, de conformidade cos principios de economía e eficacia administrativas, resulta aconsellable aproveitar esta oportunidade para reforza-la composición deo propio comité, incorporando os responsables dos departamentos e centros diretivos vencellados con distintos aspectos sectoriais da acción exterior, e de xeito singular nas áreas da economía, cooperación universitaria e comunicación.
En consecuencia, no exercicio da habilitación inserida no artigo 3 e disposición derradeira primeira do devandito Decreto 170/1997 e das atribucións que me confieren os artigos 34 e concordantes da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Modifícase o artigo 2 da Orde do 12 de setembro de 1997 pola que se establece o réxime de funcionamento do Comité Preparatoiro da Comisión de Acción Exterior da Xunta de Galicia, que queda redactado da seguinte forma:
Artigo 2º
O comité estará presidido polo conselleiro da Presidencia e Administración Pública e polo conselleiro de Economía e Facenda e actuará como secretario o secretario xeral de Relacións coa Unión Europea e Acción Exterior, que tamén será membro de pleno dereito deste. O comité quedará integrado ademais polos seguintes compoñentes permanentes:
-Secretario xeral da Presidencia.
-Secretario xeral de Relacións coas Comunidades Galegas.
-Secretario xeral de Investigación e Desenvolvemento.
-Secretario xeral para as Relacións cos Medios Informativos.
-Director do Instituto Galego de Promoción Económica.
-Director xeral de Universidades.
-Director xeral de Comercio e Consumo.
-Director xeral de Turismo.
Disposición derrogatoria
Quedan derrogadas cantas disposicións de igual ou inferior rango se opoñan ó establecido na presente orde.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 20 de xaneiro de 1998.
Dositeo Rodríguez Rodríguez
Conselleiro da Presidencia e Administración
Pública
RESOLUCIÓN do 6 de febreiro de 1998, da Delegación Provincial da Coruña, pola que se dispón a inscrición no rexistro e publicación, no Diario Oficial de Galicia, da revisión salarial para o ano 1998 do convenio colectivo da empresa Hotel Tryp María Pita.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/02/1998

Visto o expediente da revisión salarial para o ano 1998 do convenio colectivo da empresa Hotel Tryp María Pita que tivo entrada nesta delegación provincial o día 2-2-1998, subscrito en representación
da parte económica pola empresa, e da parte social, polo comité de empresa o día 30-1-1998, de conformidade co disposto no artigo 90.2º e 3º da Lei 8/1980, do 10 de marzo, do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos de traballo existente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 6 de febreiro de 1998.
Mª Reyes Carabel Pedreira
Delegada provincial da Coruña
Acta única de revisión do convenio colectivo subscrito entre a empresa Tryp, S.A. e o seu establecemento Hotel María Pita
Na cidade da Coruña, a 10.30 horas do día trinta de xaneiro de mil novecentos noventa e oito, reunidos, en representación da empresa Tomás Baztarrica Azagra e José Sanz Alberola; en representación dos traballadores, Juan Ramón Uña Acedo e Miguel Ángel Fernández Rubio, acordan:
De conformidade co previsto na cláusula adicional única do convenio colectivo, asinado o 5 de marzo de 1997, revisa-las táboas salariais e os seus pluses para o ano 1998, na previsión da inflación fixada polo Goberno para o citado ano, consistente no 2,1%.
ANEXO II
Hotel María Pita 1998
Artigo 9º.-Contratos formativos.
70.475 ptas.
Artigo 21º.4.-Complemento salarial de manutención.
5.160 ptas.
RESOLUCIÓN do 12 de xaneiro de 1998 pola que se delegan nos delegados provinciais da Consellería de Cultura, Comunicación Social e Turismo o exercicio de determinadas competencias.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 19/01/1998

Tendo en conta o gran volume da actividade administrativa que a normativa lle atribúe a Dirección Xeral de Turismo, co fin de evitar unha concentración excesiva e lograr unha maior axilidade administrativa que redunde en beneficio tanto da Administración como dos administrados, faise conveniente que, dentro do respecto ós principios informadores da actuación administrativa, e con suxeición á normativa legal vixente, se deleguen nos delegados provinciais da Consellería de Cultura, Comunicación Social e Turismo, determinadas competencias.
Na súa virtude, facendo uso das atribucións que me confire o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, dispoño delegar nos delegados provinciais da Consellería de Cultura, Comunicación Social e Turismo, o exercicio das seguintes competencias:
-Autorizacións das modificacións do grupo, categoría, capacidade, superficie, modalidade e denominación dos establecementos turísticos.
-Autorizacións das modificacións da categoría, capacidade, superficie e denominación das cidades de vacacións.
-Autorizacións das modificacións da categoría, capacidade, superficie e denominación dos apartamentos, bungalows e outros aloxamentos similares de carácter turístico.
-Autorizacións das modificacións da categoría, capacidade, superficie e denominación dos campamentos públicos de turismo.
-Autorizacións das modificacións da clasificación, categoría, capacidade, superficie e denominación das cafeterías.
-Autorizacións das modificacións da clasificación, categoría, capacidade, superficie e denominación dos restaurantes.
-Autorizacións das modificacións da categoría, capacidade, superficie e denominación dos establecementos de turismo rural.
-Autorizacións dos cambios de grupo, director, denominación e locais das axencias de viaxes e das súas sucursais.
-Visado dos regulamentos de réxime interior dos establecementos turísticos.
A Dirección Xeral de Turismo poderá, non obstante, avocar para si en calquera momento o exercicio das competencias delegadas nesta resolución, de acordo co establecido no artigo 14 da citada lei.
As resolucións administrativas que se adopten facendo uso das delegacións contidas na presente resolución farán constar expresamente esta circunstancia e consideraranse dictadas pola autoridade que as concedeu.
Santiago de Compostela, 12 de xaneiro de 1998.
Aurelio Miras Portugal
Director xeral de Turismo
9346
RESOLUCIÓN do 7 de xaneiro de 1998 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó terceiro trimestre de 1997.
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/01/1998

De acordo co previsto no artigo 117 da Lei 11/1992, do 7 de outubro, de réxime financeiro e presupostario de Galicia, dáselle publicidade ó estado de execución do orzamento da Comunidade Autónoma e as súas modificacións, e a situación de tesourería e movementos por operacións orzamentarias e extraorzamentarias correspondentes ó terceiro trimestre de 1997, que figuran como anexo a esta resolución.
Santiago de Compostela, 7 de xaneiro de 1998.
José Antonio Orza Fernández
Conselleiro de Economía e Facenda
98-280
CORRECCIÓN de erros.-Orde do 2 de febreiro de 1998 pola que se anuncia a apertura do prazo de presentación de solicitudes para a realización de contratacións laborais de carácter temporal correspondentes ós servicios de defensa contra incendios forestais durante 1998.
CONSELLERÍA DE MEDIO AMBIENTE — III. OUTRAS DISPOSICIÓNS — 26/02/1998

Advertido erro no texto da devandita orde, remitido para a súa publicación no Diario Oficial de Galicia nº 32, do 17 de febreiro de 1998, cómpre face-la oportuna rectificación:
-Na páxina 1.630, anexo IV, onde di: «Servicio de Def. contra Incendios. Cod. 12», debe dicir: «Servicio de Def. contra Incendios. Cod. 03».
DECRETO 23/1998, do 22 de xaneiro, polo que se nomea un membro do Consello Asesor de Investigación e Desenvolvemento Tecnolóxico de Galicia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 27/01/1998

A Lei 12/1993, do 29 de xullo, de fomento da investigación e de desenvolvemento tecnolóxico de Galicia, crea, no artigo 14, o Consello Asesor de Investigación e Desenvolvemento Tecnolóxico.
O Decreto 14/1998, do 15 de xaneiro, establece a nova composición do consello asesor co fin de adaptalo á nova configuración dos departamentos que integran a Xunta de Galicia, establecida polo Decreto 347/1997, do 9 de decembro, así como polo Decreto 350/1997, do 10 de decembro, polo que se determinan os centros directivos dependentes da Presidencia da Xunta de Galicia.
Na súa virtude, por proposta do conselleiro da Presidencia e Administración Pública, en uso das atribucións que lle confire a Lei 1/1983, do 22 de febreiro, reguladora da Xunta e do seu presidente, e logo de deliberación do Consello da Xunta de Galicia na súa reunión do día vintedous de xaneiro de mil novecentos noventa e oito,
DISPOÑO:
Nomear a Miguel Ángel Ríos Fernández vocal do Consello Asesor de Investigación e Desenvolvemento Tecnolóxico de Galicia.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vintedous de xaneiro de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
633
DECRETO 21/1998, do 22 de xaneiro, polo que se dispón o cesamento dun membro do Consello Asesor de Investigación e Desenvolvemento Tecnolóxico de Galicia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 27/01/1998

A Lei 12/1993, do 29 de xullo, de fomento da investigación e de desenvolvemento tecnolóxico de Galicia, crea, no artigo 14, o Consello Asesor de Investigación e Desenvolvemento Tecnolóxico.
O Decreto 14/1998, do 15 de xaneiro, establece a nova composición do consello asesor co fin de adaptalo á nova configuración dos departamentos que integran a Xunta de Galicia, establecida polo Decreto 347/1997, do 9 de decembro, así como polo Decreto 350/1997, do 10 de decembro, polo que se determinan os centros directivos dependentes da Presidencia da Xunta de Galicia.
Na súa virtude, por proposta do conselleiro da Presidencia e Administración Pública, en uso das atribucións que lle confire a Lei 1/1983, do 22 de febreiro, reguladora da Xunta e do seu presidente, e logo de deliberación do Consello da Xunta de Galicia na súa reunión do día vintedous de xaneiro de mil novecentos noventa e oito,
DISPOÑO:
Que cese José Manuel Touriñán López como vocal do Consello Asesor de Investigación e Desenvolvemento Tecnolóxico de Galicia, agradecéndolle os servicios prestados.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vintedous de xaneiro de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
634
DECRETO 22/1998, do 22 de xaneiro, polo que se dispón o cesamento dos membros da Comisión Interdepartamental de Ciencia e Tecnoloxía de Galicia (Cicetga).
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 27/01/1998

A Lei 12/1993, do 6 de agosto, de fomento da investigación e de desenvolvemento tecnolóxico de Galicia, crea, no artigo 11.1º, a Comisión Interde-
partamental de Ciencia e Tecnoloxía de Galicia, como órgano encargado da planificación, elaboración, coordinación e seguimento do Plan Galego de Investigación e Desenvolvemento Tecnolóxico de Galicia.
Ó abeiro do apartado 2º do artigo 11 da Lei 12/1993, o Decreto 137/1995, do 10 de maio, establece a composición da Comisión Interdepartamental de Ciencia e Tecnoloxía de Galicia (Cicetga).
O Decreto 483/1997, do 26 de decembro, establece a nova composición da Comisión Interdepartamental de Ciencia e Tecnoloxía de Galicia (Cicetga) co fin de adaptala á nova configuración dos departamentos que integran a Xunta de Galicia, establecida polo Decreto 347/1997, do 9 de decembro, e polo Decreto 350/1997, do 10 de decembro, polo que se determinan os centros directivos dependentes da Presidencia da Xunta de Galicia, entre os que figura a Secretaría Xeral de Investigación e Desenvolvemento. Cómpre, pois, proceder ó cesamento dos membros da citada comisión para, con posterioridade, acomete-lo nomeamento dos seus membros de conformidade coa súa nova composición.
Por todo iso, e por proposta do conselleiro da Presidencia e Administración Pública e logo de deliberación do Consello da Xunta de Galica, na súa reunión do día vintedous de xaneiro de mil novecentos noventa e oito,
DISPOÑO:
Artigo único.-Que cesen os seguintes membros da Comisión Interdepartamental de Ciencia e Tecnoloxía de Galicia, agradecéndolle-los servicios prestados:
-Vicepresidente:
-Celso Currás Fernández.
-Vocais:
-José Manuel Touriñán López.
-José María Matías Fernández.
-José Antonio Campo Andión.
-José Antonio Redondo López.
-Joaquín del Moral Crespo.
-Ángel Ligero Fraile de Tejada.
-Xosé Manuel Soto Vázquez.
-Jaime Jesús Torres Rey.
-Ana Gallego Castro.
-Juan Pedrosa Vicente.
-Javier Batán Rodríguez.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vintedous de xaneiro de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
659
ORDE do 26 de xaneiro de 1998 pola que se declara de interese galego a Fundación para el Desarrollo Local de Culleredo (Fundescu) e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/01/1998

Con data do 23 de xaneiro de 1998 publicouse o Diario Oficial de Galicia a orde da Consellería da Presidencia e Administración Pública do 14 de xaneiro de 1998 pola que se clasifica como mixta a Fundación para el Desarrollo Local de Culleredo (Fundescu) adscribíndoa á Consellería da Presidencia e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada na Coruña, o día 2 de xullo de 1997 ante o notario do Ilustre Colexio da Coruña, Ramón González Gómez, co número tres mil trescentos corenta e oito do seu protocolo, por Julio Sacristán de Diego que intervén en nome e representación do Concello de Culleredo.
Esta fundación, ó abeiro do establecido no artigo 7 dos seus estatutos, ten por obxecto impulsa-lo desenvolvemento estructurado do concello de Culleredo e facilitar unha acción coordinada do concello, institucións, entidades, empresas e asociacións da comarca.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organizacións e funcionamento do protectorado das fundacións de interese galego.
DISPOÑO:
Artigo único.
1. Declarar de interese galego a Fundación para el Desarrollo Local de Culleredo (Fundescu) ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación para el Desarrollo Local de Culleredo (Fundescu) no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións
de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de xaneiro de 1998.
Dositeo Rodríguez Rodríguez
Conselleiro da Presidencia e Administración Pública
422
ORDE do 22 de decembro de 1997 pola que se autoriza o cambio de denominación do colexio de educación infantil primaria José Antonio Primo de Rivera, de Vilagarcía de Arousa (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/01/1998

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 12 de decembro de 1997.
Celso Currás Fernández
Conselleiro de Educación e Ordenación Universitaria
ANEXO
-Provincia: Pontevedra.
Concello: Vilagarcía de Arousa.
Localidade: Vilagarcía de Arousa.
Código do centro: 36012407.
Denominación: colexio de educación infantil e primaria José Antonio Primo de Rivera.
Nova denominación: colexio de educación infantil e primaria A Lomba.
504
ORDE do 12 de decembro de 1997 pola que se autoriza o cambio de denominación do colexio de educación infantil primaria de Sardiñeiro, Fisterra (A Coruña) e do colexio de educación infantil primaria de Barreiro, Pontedeume (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/01/1998

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación dos centros que no anexo se relacionan.
Santiago de Compostela, 12 de decembro de 1997.
Celso Currás Fernández
Conselleiro de Educación e Ordenación Universitaria
ANEXO
-Provincia: A Coruña.
Concello: Fisterra.
Localidade: Sardiñeiro.
Código do centro: 15007266.
Denominación: colexio de educación infantil e primaria de Sardiñeiro.
Nova denominación: colexio de educación infantil e primaria Areouta.
-Provincia: A Coruña.
Concello: Pontedeume.
Localidade: Andrade.
Código do centro: 15024963.
Denominación: colexio de educación infantil e primaria de Barreiro.
Nova denominación: colexio de educación infantil e primaria de Andrade.
421
ORDE do 13 de xaneiro de 1998 pola que se fai pública a resolución definitiva da convocatoria de axudas con cargo ó fondo de investigación de Galicia sobre drogodependencias para 1997.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 27/01/1998

Mediante a Orde do 24 de abril de 1997 (DOG nº 97, do 22 de maio), a Consellería de Sanidade e Servicios Sociais creaba o Fondo de Investigación de Galicia sobre Drogodependencias (en adiante Figad) e establecía as normas reguladoras das convocatorias que, anualmente, se prevén establecer de axudas económicas para financiar proxectos de investigación científica no eido das drogodependencias.
Atendendo á súa disposición transitoria primeira, a Orde do 24 de abril de 1997 establecía, para o ano 1997, a primeira convocatoria de axudas económicas con cargo ó Figad.
En cumprimento dos apartados terceiro e cuarto do artigo 10 da mencionada orde, o pasado 19 de novembro publicouse no Diario Oficial de Galicia a Resolución do 4 de novembro de 1997 pola que se facía pública a resolución provisional da convocatoria de axudas con cargo ó Figad para 1997, e se cumpría co pertinente trámite de establecer un prazo de reclamacións dos interesados contra a dita resolución provisional.
Resolto este último trámite de reclamacións, cómpre agora darlle cumprimento ó disposto polo artigo 10.5º da Orde do 24 de abril de 1997 e, de acordo co mencionado anteriormente, facer pública unha resolución definitiva desta convocatoria.
Na súa virtude, esta consellería,
DISPÓN:
Primeiro.-Facer pública a resolución definitiva da convocatoria, para 1997, de axudas económicas con cargo ó Fondo de Investigación de Galicia sobre Drogodependencias (Figad), de conformidade co artigo 10.5º da Orde do 24 de abril de 1997.
Segundo.-Unha vez resolto o trámite de reclamacións á resolución provisional publicada mediante Resolución do 4 de novembro do presente ano, tendo en conta o resultado deste, e de acordo coa valoración feita polo xurado avaliador destas axudas, resólvese declarar deserta a convocatoria para 1997 ó quedaren desestimadas tódalas solicitudes presentadas.
Terceiro.-Contra a presente resolución, que pon fin á vía administrativa, de acordo cos artigos 109 d) da Lei 30/1992 do 26 de novembro, de réxime xurídico das administracións públicas e do procedemento administrativo común e 10.5º da Orde de 24 de abril de 1997, pódese interpor recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia de acordo co disposto no artigo 74 da Lei de demarcación e planta xudicial, no prazo de dous meses contados a partir da data da publicación desta resolución no Diario Oficial de Galicia, segundo o artigo 58 da Lei de xurisdicción contencioso-administrativa do 27 de decembro de 1956 ou exercer calquera outro que se considere pertinente.
Santiago de Compostela, 13 de xaneiro de 1998.
José Mª Hernández Cochón
Conselleiro de Sanidade e Servicios Sociais
10395
DECRETO 32/1998, do 22 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto: 174 P.O.L. 97, E.P. Mosteiro-Castroverde, tramo A Veiga-As Cabozas. Pol e Castroverde.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/02/1998

A Deputación Provincial de Lugo, en sesión celebrada o día 20 de xuño de 1997, aprobou o proxecto de 174 P.O.L. 97, E.P. Mosteiro-Castroverde, tramo A Veiga-As Cabozas. Pol e Castroverde e na sesión celebrada o día 30 de xuño de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 26 de setembro de 1997, baixo o número 13439.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 30 de decembro 1997, nº 18314.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintedous de xaneiro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto: 174 P.O.L. 97, E.P. Mosteiro-Castroverde, tramo A Veiga-As Cabozas. Pol e Castroverde.
Santiago de Compostela, vintedous de xaneiro de mil novecentos noventa e oito
Manuel Fraga Iribarne
Presidente
Jesus C. Palmou Lorenzo
Conselleiro de Xustiza, Interior e Relacións Laborais
716
DECRETO 33/1998, do 22 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto: 175 P.O.L. 97. Acceso da E.N.-634 á praia de Coto en Benquerencia. Barreiros.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/02/1998

A Deputación Provincial de Lugo, en sesión celebrada o día 20 de xuño de 1997, aprobou o proxecto de 175 P.O.L. 97. Acceso da E.N.-634 á praia de Coto en Benquerencia. Barreiros e na sesión celebrada o día 30 de xuño de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 8 de outubro de 1997, baixo o número 14332.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais, o día 30 de decembro 1997, nº 18315.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do vintedous de xaneiro de mil novecentos noventa e oito,
DISPOÑO:
Artigo único.- De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto: 175 P.O.L. 97. Acceso da E.N.-634 á praia de Coto en Benquerencia. Barrreiros.
Santiago de Compostela, vintedous de xaneiro de mil novecentos noventa e oito.
Manuel Fraga Iribarne
Presidente
Jesus C. Palmou Lorenzo
Conselleiro de Xustiza, Interior e Relacións Laborais
182
DECRETO 31/1998, do 22 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto: 12 R.V.L. 97 O Incio. E.P. O Incio-Foilebar-Vilarxoán, alargamento e mellora p.k. 4,900 ó 5,900.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/02/1998

A Deputación Provincial de Lugo, en sesión celebrada o día 8 de agosto de 1997, aprobou o proxecto de 12 R.V.L. 97 O Incio. E.P. O Incio-Foilebar-Vilarxoán, alargamento e mellora p.k. 4,900 ó 5,900 e na sesión celebrada o día 28 de xullo de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 15 de outubro de 1997, baixo o número 14759.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 30 de decembro 1997, nº 18313.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintedous de xaneiro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de
Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto: 12 R.V.L. 97 O Incio. E.P. O Incio-Foilebar-Vilarxoán, alargamento e mellora p.k. 4,900 ó 5,900.
Santiago de Compostela, vintedous de xaneiro de mil novecentos noventa e oito
Manuel Fraga Iribarne
Presidente
Jesus C. Palmou Lorenzo
Conselleiro de Xustiza, Interior e Relacións Laborais
718
CORRECCIÓN de erros.-Orde do 10 de decembro de 1997 pola que se crean e regulan as xuntas provinciais de directores de centros de ensino non universitario.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 14/01/1998

Advertidos erros na dita orde publicada no DOG número 244 do xoves 18 de decembro, procede face-la seguinte corrección:
-Na páxina 12.181 artigo 2º, onde di: «As xuntas provinciais integradas polo delegado/a provincial da Consellería de Educación e Ordenación Universitaria ou persoa en quen delegue, que actuará como presidente/a, dous inspectores/as de Educación, e como vocais os directores/as de centros públicos de ensino non universitario da provincia que resulten elixidos/as, no número que se establece no apartado primeiro desta orde.», debe dicir: «As xuntas provinciais integradas polo delegado/a provincial da Consellería de Educación e Ordenación Universitaria ou persoa en quen delegue, que actuará como presidente/a, dous inspectores/as de Educación, e como vocais os directores/as de centros públicos de ensino non universitario da provincia que resulten elixidos/as, no número que se establece no artigo 4º desta orde».
10394
DECRETO 6/1998, do 8 de xaneiro, polo que se nomea delegado provincial da Consellería de Sanidade e Servicios Sociais en Ourense a Armando González López.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 09/01/1998

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais e logo de deliberación do Consello da Xunta de Galicia na súa reunión do día oito de xaneiro de mil novecentos noventa e oito,
Nomeo a Armando González López delegado provincial da Consellería de Sanidade e Servicios Sociais en Ourense.
Santiago de Compostela, oito de xaneiro de mil novecentos noventa e oito.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
93
DECRETO 4/1998, do 8 de xaneiro, polo que se nomea delegado provincial da Consellería de Agricultura, Gandería e Política Agroalimentariaen Ourense a José Manuel Baltar Blanco.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 09/01/1998

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Agricultura, Gandería e Política Agroalimentaria e logo de deliberación do Consello da Xunta de Galicia na súa reunión do día oito de xaneiro de mil novecentos noventa e oito,
Nomeo a José Manuel Baltar Blanco delegado provincial da Consellería de Agricultura, Gandería e Política Agroalimentaria en Ourense.
Santiago de Compostela, oito de xaneiro de mil novecentos noventa e oito.
Manuel Fraga Iribarne
Presidente
Castor Gago Álvarez
Conselleiro de Agricultura, Gandería e Política Agroalimentaria
97
DECRETO 5/1998, do 8 de xaneiro, polo que se nomea delegado provincial da Consellería de Agricultura, Gandería e Política Agroalimentaria en Pontevedra a José Manuel Gabeiras Vérez.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 09/01/1998

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Agricultura, Gandería e Polí
tica Agroalimentaria e logo de deliberación do Consello da Xunta de Galicia na súa reunión do día oito de xaneiro de mil novecentos noventa e oito,
Nomeo a José Manuel Gabeiras Vérez delegado provincial da Consellería de Agricultura, Gandería e Política Agroalimentaria en Pontevedra.
Santiago de Compostela, oito de xaneiro de mil novecentos noventa e oito.
Manuel Fraga Iribarne
Presidente
Castor Gago Álvarez
Conselleiro de Agricultura, Gandería e Política Agroalimentaria
99
DECRETO 7/1998, do 8 de xaneiro, polo que se nomea directora xeral de Xuventude a Mª José Bravo Bosch.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 09/01/1998

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta da conselleira de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión do día oito de xaneiro de mil novecentos noventa e oito,
Nomeo a Mª José Bravo Bosch, directora xeral de Xuventude.
Santiago de Compostela, oito de xaneiro de mil novecentos noventa e oito.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego, Muller e Xuventude
10546
DECRETO 3/1998, do 8 de xaneiro, polo que se nomea delegado provincial da Consellería de Agricultura, Gandería e Política Agroalimentaria en Lugo a José Ramón Molinero Senovilla.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 09/01/1998

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Agricultura, Gandería e Política Agroalimentaria e logo de deliberación do Consello da Xunta de Galicia na súa reunión do día oito de xaneiro de mil novecentos noventa e oito,
Nomeo a José Ramón Molinero Senovilla delegado provincial da Consellería de Agricultura, Gandería e Política Agroalimentaria en Lugo.
Santiago de Compostela, oito de xaneiro de mil novecentos noventa e oito.
Manuel Fraga Iribarne
Presidente
Castor Gago Álvarez
Conselleiro de Agricultura, Gandería e Política Agroalimentaria
96
DECRETO 2/1998, do 8 de xaneiro, polo que se nomea delegado provincial da Consellería de Agricultura, Gandería e Política Agroalimentaria na Coruña a Rogelio del Valle Muñoz-Cobo.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 09/01/1998

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Agricultura, Gandería e Política Agroalimentaria e logo de deliberación do Consello da Xunta de Galicia na súa reunión do día oito de xaneiro de mil novecentos noventa e oito,
Nomeo a Rogelio del Valle Muñoz-Cobo delegado provincial da Consellería de Agricultura, Gandería e Política Agroalimentaria na Coruña.
Santiago de Compostela, oito de xaneiro de mil novecentos noventa e oito.
Manuel Fraga Iribarne
Presidente
Castor Gago Álvarez
Conselleiro de Agricultura, Gandería e Política Agroalimentaria
95
DECRETO 1/1998, do 8 de xaneiro, polo que se dispón que cese Alberto Escobar Veiga como delegado provincial da Consellería de Sanidade e Servicios Sociais en Ourense.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 09/01/1998

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais e logo de deliberación do Consello da Xunta de Galicia na súa reunión do día oito de xaneiro de mil novecentos noventa e oito,
DISPOÑO:
Que cese, por petición propia, Alberto Escobar Veiga como delegado provincial da Consellería de Sanidade e Servicios Sociais en Ourense, agradecéndolle os servicios prestados.
Santiago de Compostela, oito de xaneiro de mil novecentos noventa e oito.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
94